ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Αυγούστου 1997 για τη χορήγηση άδειας στα κράτη μέλη να επιτρέπουν προσωρινά την εμπορία σπόρων προς σπορά σίκαλης (Secale cereale L.) που δεν πληρούν τις απαιτήσεις της οδηγίας 66/402/ΕΟΚ του Συμβουλίου (97/600/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/402/ΕΟΚ του Συμβουλίου, της 14ης Ιουνίου 1966, για την εμπορία σπόρων προς σπορά σιτηρών (1), όπως τροποποιήθηκε τελευταία από την οδηγία 96/72/ΕΚ της Επιτροπής (2), και ιδίως το άρθρο 17,

την αίτηση που έχει υποβάλει η Φινλανδία,

Εκτιμώντας:

ότι στη Φινλανδία, η ποσότητα των διαθέσιμων «πιστοποιημένων σπόρων» ορισμένων ποικιλιών σίκαλης (Secale cereale L.) οι οποίες παρουσιάζουν αντοχή στο χειμωνιάτικο ψύχος και ικανοποιούν τις απαιτήσεις της εν λόγω οδηγίας σε σχέση με τη βλαστική ικανότητα είναι ανεπαρκής και, ως εκ τούτου, δεν επαρκεί να ικανοποιήσει τις ανάγκες της χώρας 7

ότι δεν είναι δυνατόν να καλυφθεί ικανοποιητικά, η εν λόγω ανάγκη με σπόρους προς σπορά που προέρχονται, είτε από άλλα κράτη μέλη, είτε από τρίτες χώρες έτσι ώστε να πληρούνται οι όροι της ως άνω οδηγίας 7

ότι, ως εκ τούτου, είναι σκόπιμο να δοθεί άδεια στη Φινλανδία να επιτρέψει, για χρονική περίοδο η οποία λήγει στις 30 Οκτωβρίου 1997, την εμπορία σπόρων προς σπορά του προαναφερομένου είδους που υπόκεινται σε λιγότερο αυστηρές απαιτήσεις 7

ότι, επιπλέον, θα πρέπει να δοθεί άδεια στα λοιπά κράτη μέλη, τα οποία είναι σε θέση να προμηθεύουν τη Φινλανδία με σπόρους που δεν πληρούν τις απαιτήσεις της προαναφερθείσας οδηγίας, να επιτρέψουν την εμπορία των σπόρων αυτών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στη Φινλανδία να επιτρέψει, για χρονική περίοδο η οποία λήγει στις 30 Οκτωβρίου 1997, την εμπορία στο έδαφός της 420 τόνων, κατ' ανώτατο όριο, σπόρων προς σπορά της κατηγορίας «πιστοποιημένων σπόρων» ποικιλιών που αντέχουν στο χειμωνιάτικο ψύχος του τύπου Kartano, Akusti, Anna, Ensi και Ponsi σίκαλης (Secale cereale L.), οι οποίες δεν ικανοποιούν τις απαιτήσεις της οδηγίας 66/402/ΕΟΚ σε σχέση με την ελάχιστη βλαστική ικανότητα, υπό τον όρο ότι πληρούνται οι εξής απαιτήσεις:

α) η βλαστική ικανότητα ανέρχεται τουλάχιστον στο 65 % των καθαρών σπόρων 7

β) φέρει την ένδειξη «ελάχιστη βλαστική ικανότητα 65 %».

Άρθρο 2

Χορηγείται άδεια και στα λοιπά, εκτός του αιτούντος κράτη μέλη να επιτρέψουν, υπό τους όρους που καθορίζονται στο άρθρο 1 και για τους λόγους που επικαλείται το αιτούν κράτος μέλος, την εμπορία στο έδαφός τους των σπόρων προς σπορά που επιτρέπεται να διαθέτουν στο εμπόριο σύμφωνα με την παρούσα απόφαση.

Άρθρο 3

Τα κράτη μέλη ανακοινώνουν αμελλητί στην Επιτροπή και τα λοιπά κράτη μέλη τις διάφορες ποσότητες σπόρων προς σπορά που φέρουν ετικέτα και που επιτρέπεται να διατίθενται στο εμπόριο στο έδαφός τους σύμφωνα με την παρούσα απόφαση.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 19 Αυγούστου 1997.

Για την Επιτροπή

Erkki LIIKANEN

Μέλος της Επιτροπής

(1) ΕΕ 125 της 11. 7. 1966, σ. 2309/66.

(2) ΕΕ L 304 της 27. 11. 1996, σ. 10.